b'\n_START_ARTICLE_\nPekatete\n_START_PARAGRAPH_\nPekatete je bila prva tovarna testenin na Kranjskem._NEWLINE_Ime tovarne je nastalo iz \xc4\x8drkovanja Pe-Ka-Te-Te, torej iz imen za\xc4\x8detnic polnega imena Prva Kranjska Tovarna Testenin. _NEWLINE_Tovarno testenin je leta 1899 ustanovil Anton \xc5\xbdnider\xc5\xa1i\xc4\x8d v parterstvu z Valen\xc4\x8di\xc4\x8dem (njegov dele\xc5\xbe je kasneje odkupil). \xc5\xbdnider\xc5\xa1i\xc4\x8d je bil pomemben mo\xc5\xbe Ilirske Bistrice, \xc5\xbeupan, predsednik gasilskega dru\xc5\xa1tva, predsednik \xc4\x8debelarskega dru\xc5\xa1tva, \xc4\x8dlan Sokolskega dru\xc5\xa1tva, izumitelj znanega A\xc5\xbd panja,... Ko mu je pri 17 letih umrl o\xc4\x8de, je podedoval zadol\xc5\xbeeno Ko\xc5\xa1omatovo posestvo, ki ga je spet dvignil prav z umnim \xc4\x8debelarjenjem. Z dobi\xc4\x8dkom je odprl tovarno testenin. _NEWLINE_Leta 1918 je bila Ilirska Bistrica dodeljena Italiji. Zaradi fa\xc5\xa1isti\xc4\x8dnega nasilja nad \xc5\xbdnider\xc5\xa1i\xc4\x8dem in njegovo dru\xc5\xbeino je leta 1925 odprl podru\xc5\xbenico tovarne Pekatete v Ljubljani (dana\xc5\xa1nje \xc5\xbdito) v takratni Kraljevini Jugoslaviji, kamor se je v tridesetih letih 20. stoletja tudi preselil. Celotno doma\xc4\x8dijo Ko\xc5\xa1omatovih in tovarno testenin pa je prodal Viktorju Tom\xc5\xa1i\xc4\x8du. Po po\xc5\xbearu leta 1937 je Tom\xc5\xa1i\xc4\x8d opustil proizvodnjo testenin in tovarno spremenil v proizvodnjo furnirja. Po vojni pa se je proizvodnja usmerila v izdelavo kosovnega pohi\xc5\xa1tva in tovarna se je preimenovala v Topol (v okviru tovarne Lesonit). V \xc4\x8dasu preusmeritve na tr\xc5\xbeno gospodarstvo je Topol propadel in danes objekti propadajo.'